Domestisering

Domestisering (lat. domesticus, 'som gjeld huset') eller temjing viser til overgangen for ville dyr og plantar til å bli husdyr og kulturplantar. Menneske har domestisert ulike artar sidan steinalderen, og prøver stadig å domestisera nye.

Ofte vil både mennesket og den domestiserte arten ha utbytta av prosessen. Mennesket bruker arten til nytte, hygge eller pynt, medan arten får hjelp til å overleva og spreia genene sine. Artar som har vore domestiserte i fleire generasjonar går gjennom eit selektivt utval, ei form for evolusjon, som gjer dei ulike ville artsfrendar, til dømes når det gjeld oppførsel, formeiring, vekst og utsjånad. Samstundes er det mogleg at naturleg utval har bidrege til å gjera nokre medlemmer av ein art lettare å domestisera.

 Historie 

+ Tidsline for domestisering av dyr. Årstal er ikkje stadfesta nøyaktig. Art  Årstall  Stad Hund  13000 f.Kr.  Asia Sau  8000 f.Kr.  Midtausten Geit  8000 f.Kr.  Midtausten Kveg  8000 f.Kr.  Midtausten Gris  7000 f.Kr. Asia og Europa Giuffra m.fl., 1999 Katt  4000 f.Kr.-8000 f.Kr. Vesleasia-Midtausten-Nord-Afrika Driscoll et al., 2009 Alpakka  4000 f.Kr.  PeruWheeler, 1995 Lama  4000 f.Kr.  Peru Hest  4000 f.Kr.  UkrainaAnthony et al., 1991 Esel  4000 f.Kr.  Egypt Vassbøffel  4000 f.Kr.  Kina Honningbie  4000 f.Kr.  Sør-Asia Høns  4000 f.Kr. Thailand Wood-Gush, 1959, Zeuner, 1963, Fumihito et al., 1994, 1996 Silkeorm  2500 f.Kr.  Kina Hamamura, 2001 Baktriakamel  2500 f.Kr.  Sentral-Asia Dromedar  2500 f.Kr.  Arabia Marsvin  1500 f.Kr.  PeruWeir, 1974 og Kyle, 1987 Kalkun  100-talet  Mexico Kanin  1500-talet  Europa Raudrev  1800-talet  Europa Mink  1800-talet  Europa Hjort  1970-talet  New Zealand

Hunden var truleg den første dyrearten som blei domestisert, og spreidde seg til nesten alle menneskesamfunn. Ein reknar med at tamhunden skilde lag frå ulven for minst 15 000 år sidan, kanskje mange tusen år før. Ein ser for seg at han kan ha blitt domestisert gjennom at ulvevalpar blei oppfostra av menneske og dermed sosialiserte, eller ved at flokkar av ulvar blei gradvis meir vane til menneske og tok til å halda seg nær dei for å få matrestar. Dei kan deretter ha blitt nærare knytte til menneske ved å delta i jakt, som vakthund, trekkhund, kanskje også som kjøt- og pelsprodusent.

 Kjelder 

 Denne artikkelen bygger på «Domestisering» frå , og «Domestication» frå  den 28. januar 2010.
  oppgav desse kjeldene:
 John Pickrell. (2004). Oldest Known Pet Cat? 9,500-Year-Old Burial Found on Cyprus. National Geographic News, online. Besøkt 28. juni 2009
 Carlos A. Driscoll, Juliet Clutton-Brock, Andrew C. Kitchener og Stephen J. O'Brien. (2009). The Evolution of House Cats. Scientific American (online). Besøkt 28. juni 2009
 Giuffra E, Kijas JM, Amarger V, Carlborg O, Jeon JT, Andersson L. The origin of the domestic pig: independent domestication and subsequent introgression. Lagt til 2. okt. 2007
 Troy CS, MacHugh DE, Bailey JF, Magee DA, Loftus RT, Cunningham P, Chamberlain AT, Sykes BC, Bradley DG, 2001. Genetic evidence for Near-Eastern origins of European cattle. Nature. 410:1088-1091.

 Bakgrunnsstoff 
 Why study domestication?

Kategori:Biologi
Kategori:Landbrukshistorie
Kategori:Kulturplantar